ZAPISNIK
 27. sjednice Vijeća Mjesnog odbora „Pavao Šubić”
održane u srijedu, 31. svibnja 2023., u 18.00 sati u prostorijama Mjesnog odbora „Pavao Šubić”, Šubićeva 40/2

NAZOČNI ČLANOVI VIJEĆA:
Neven Penzar, Nikolina Hrust, Vladimir Resnik, Roman Roland, Andrea Vranić
Predsjednik Vijeća Mjesnog odbora „Pavao Šubić“ Neven Penzar (dalje u tekstu: predsjednik Vijeća) predsjedava sjednicom. Budući da postoji kvorum, odluke su pravovaljane. 

Vijeće Mjesnog odbora jednoglasno prihvaća zapisnik sa 26. sjednice Vijeća Mjesnog odbora „Pavao Šubić“.

Vijeće, bez rasprave, jednoglasno prihvaća sljedeći


Prijedlog dnevnog reda:
1. [bookmark: _Hlk138164278]Prijedlog Odluke o izradi Urbanističkog plana uređenja Soblinec, mišljenje, traži se
2. [bookmark: _Hlk138164494]Prijedlog Odluke o izradi Odluke o stavljanju izvan snage Urbanističkog plana uređenja groblja Moravče, mišljenje, traži se
3. Izvještaj s 22. koordinacije predsjednika Vijeća Gradske četvrti Donji grad i predsjednika Vijeća Mjesnih odbora Gradske četvrti Donji grad
4. Donošenje prioriteta za Plan komunalnih aktivnosti Gradske četvrti Donji grad za 2024.
5. Pitanja i prijedlozi

Članovi Vijeća Mjesnog odbora „Pavao Šubić” jednoglasno su prihvatili predloženi dnevni red.

[bookmark: _Hlk138164420]Ad 1. Prijedlog Odluke o izradi Urbanističkog plana uređenja Soblinec, mišljenje, traži se

[bookmark: _Hlk138164535]Budući da ne poznaju problematiku vezanu za izradu Urbanističkog plana uređenja Soblinec, članovi Vijeća Mjesnog odbora „Pavao Šubić” jednoglasno donose sljedeći


[bookmark: _Hlk132881903]Z A K L J U Č A K


[bookmark: _Hlk138164569][bookmark: _Hlk138164457]o Prijedlogu Odluke o izradi Urbanističkog plana uređenja Soblinec

1. Vijeće Mjesnog odbora „Pavao Šubić“ je suzdržano od davanja mišljenja o Prijedlogu Odluke o izradi Urbanističkog plana uređenja Soblinec.

2. Ovaj se zaključak dostavlja Vijeću Gradske četvrti Donji grad.


[bookmark: _Hlk138164593]Ad 2. Prijedlog Odluke o izradi Odluke o stavljanju izvan snage Urbanističkog plana uređenja groblja Moravče, mišljenje, traži se

Budući da ne poznaju problematiku vezanu za Urbanistički plan uređenja groblja Moravče, članovi Vijeća Mjesnog odbora „Pavao Šubić” jednoglasno donose sljedeći

ZAKLJUČAK

[bookmark: _Hlk138164628]o Prijedlogu Odluke o izradi Odluke o stavljanju izvan snage Urbanističkog plana uređenja groblja Moravče

1. Vijeće Mjesnog odbora „Pavao Šubić“ je suzdržano od davanja mišljenja o Prijedlogu Odluke o izradi Odluke o stavljanju izvan snage Urbanističkog plana uređenja groblja Moravče.

2. Ovaj se zaključak dostavlja Vijeću Gradske četvrti Donji grad.


Ad 3. Izvještaj s 22. koordinacije predsjednika Vijeća Gradske četvrti Donji grad i predsjednika vijeća mjesnih odbora Gradske četvrti Donji grad
Predsjednik Mjesnog odbora izvijestio je članove Vijeća o temama vezanim za komunalnu problematiku u Donjem gadu o kojima se raspravljalo na 22. koordinaciji predsjednika Vijeća Gradske četvrti Donji grad i predsjednika Vijeća Mjesnih odbora Gradske četvrti Donji grad.

Ad 4. Donošenje prioriteta za Plan komunalnih aktivnosti Gradske četvrti Donji grad 2024.
Članovi Vijeća su raspravljali o prioritetnim aktivnostima na području Mjesnog odbora „Pavao Šubić” koje bi bile obuhvaćene Planom komunalnih aktivnosti Gradske četvrti Donji grad za 2024. i donijeli zaključak o tome koje bi komunalne aktivnosti na području njihova mjesnog odbora trebale biti prioritet u 2024. godini.

ZAKLJUČAK

o prijedlogu prioriteta za Plan komunalnih aktivnosti Gradske četvrti Donji grad za 2024.

Prioriteti za Plan komunalnih aktivnosti Gradske četvrti Donji grad za 2024. na području Mjesnog odbora „Pavao Šubić” su sljedeći:

1. Uređenje klupa i živice u Parku Bartula Kašića
2. Postavljanje rasvjete u neosvijetljenom, zapadnom dijelu Ulice Marijana Derenčina, između Martićeve i Šubićeve ulice
3. Postavljanje stupića za nogostup na uglu Ulice fra Filipa Grabovca i Ulice Bartula Kašića
4. Postavljanje stupa s oznakom parkirališnog mjesta za invalide u Ulici fra Filipa Grabovca 15.



Ad 5. Pitanja i prijedlozi
Sjednici je nazočila i stanarka iz Ulice fra Filipa Grabovca te se požalila članovima Vijeća da neodgovorni vozači nepropisno parkiraju svoje automobile na vatrogasnom putu unutar stambenog bloka omeđenog ulicama Fra Filipa Grabovca i Bartula Kašića te na pločnik ispred bivšeg kafića „Polo”.
Članovi Vijeća su stanarki iz Ulice fra Filipa Grabovca savjetovali neka prikupi potpise svih stanara kojima neodgovorni vozači nepropisnim parkiranjem svojih vozila unutar stambenog bloka onemogućuju pristup garažama i ugrožavaju i njihovu sigurnost jer i vatrogasnim vozilima onemogućuju pristup njihovu stambenom bloku te neka podnese žalbu policiji i prometnim redarima.

Sjednica je završila u 19:30 sati.
Zapisnik je vodio Roman Roland.




KLASA: 024-08/23-003/1121
URBROJ: 251-13-11-1/003-23-2
Zagreb, 31. svibnja 2023.

Predsjednik
 Vijeća Mjesnog odbora
 			         „Pavao Šubić”

	
[bookmark: _GoBack]                                Neven Penzar, v.r. 





